《次韵郑维心见贻一首》
宋代·刘一止

身病何因到赤墀，眼昏不复下书帷。杯觞有限长羞涩，故旧无多足别离。

对白抽黄馀习气，看朱成碧记当时。江村投老俱牢落，犹喜诗情似拾遗。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。